

 **REPUBLIKA HRVATSKA**

**ŠIBENSKO - KNINSKA ŽUPANIJA**

 **GRAD DRNIŠ**

 **GRADONAČELNIK**

KLASA: 406-09/21-90/5

URBROJ: 2182/06-21-01

Drniš, 10.05.2021. godine

 **Web stranica Grada Drniša**

[**www.drnis.hr**](http://www.drnis.hr)

**PREDMET:** Poziv na dostavu ponuda

 Poštovani,

u privitku ovog dopisa dostavljamo Vam Poziv na dostavu ponuda za predmet nabave: **„Nabava goriva za službena vozila Gradske uprave Grada Drniša-JN 27/21“**

Ako ste zainteresirani, molimo dostavite svoju ponudu.

 S poštovanjem!

  **GRADONAČELNIK**

 ***mr.sc. Josip Begonja***

PRIVITAK:

* kao u tekstu

**1. OPĆI PODACI**

Temeljem članka 5. Pravilnika o provedbi postupka jednostavne nabave grada Drniša („Službeni glasnik Grada Drniša“, broj 7/20), Naručitelj je izradio ovaj Poziv na dostavu ponuda.

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz ovog Poziva na dostavu ponuda.

Ponuditelj predajom svoje ponude u potpunosti i bez ograničenja prihvaća odredbe iz Poziva na dostavu ponuda.

**1.1. Podaci o Naručitelju**

Naručitelj: GRAD DRNIŠ,

Sjedište: Trg kralja Tomislava 1, 22 320 Drniš

OIB:38309740312

Tel: 022/888 830,

Fax: 022/888 831

Internetska adresa: [www.drnis.hr](http://www.drnis.hr)

Odgovorna osoba: mr.sc. Josip Begonja, gradonačelnik

**1.2. Osoba ili služba zadužena za kontakt između naručitelja i gospodarskih subjekata**

* Tina Bačić Čupić, za dokumentaciju, tel: 022/ 888 838, e-mail: tina.bacic@drnis.hr

**1.3. Evidencijski broj nabave**

JN 27/21

**1.4. Popis gospodarskih subjekata s kojima je Naručitelj u sukobu interesa**

* FAGUS d.o.o., OIB:36556925512, Drniš, fra Joze Jerkovića 1
* HRVATSKI TELEKOM, OIB:81793146560, Zagreb, Ulica Roberta Frangeša Mihanovića 9
* OPĆA BOLNICA ŠIBENSKO KNINSKE ŽUPANIJE, OIB: 03861060066, Šibenik, Stjepana Radića 83

**1.5. Vrsta postupka**

Jednostavna nabava sukladno Pravilniku o provedbi postupaka jednostavne nabave Grada Drniša(„Službeni glasnik Grada Drniša“, br. 7/20).

**1.6. Procijenjena vrijednost nabave**

Procijenjena vrijednost nabave iznosi **50.000,00 kn bez PDV-a.**

**1.7. Vrsta ugovora i navod sklapa li se ugovor o nabavi**

Ugovor o nabavi robe. Naručitelj će sa najpovoljnijim ponuditeljem sklopiti ugovor.

**2. PODACI O PREDMETU NABAVE**

**2.1. Opis predmeta nabave ili grupa nabave**

Predmet nabave obuhvaća nabavu goriva (EURODIESEL BS i EUROSUPER BS) za potrebe službenih vozila sukladno tehničkoj specifikaciji i ostalim traženim uvjetima naznačenim u ovom Pozivu.

**2.2. Opis i oznaka grupe ili dijelova predmeta nabave, ako je dopušten takav način nuđenja**

Nije dopušteno.

**2.3. Količina predmeta nabave**

 Predviđena (okvirna) količina predmeta nabave je iskazana u pripadajućem troškovniku koji čini sastavni dio Poziva na dostavu ponuda. Količina predmeta nabave je okvirna jer zbog prirode predmeta nabave ili objektivnih okolnosti nije moguće unaprijed odrediti točnu količinu. Naručitelj se ne obvezuje na realizaciju navedenih količina u cjelosti.

**2.4. Tehničke specifikacije**

Sukladno Pozivu na dostavu ponuda i Troškovniku koji je prilog Poziva na dostavu ponuda.

Kvaliteta predmeta nabave mora zadovoljiti uvjete utvrđene Uredbom o kvaliteti tekućih naftnih goriva i načinu praćenja i izvješćivanja, te metodologiji izračuna emisija stakleničkih plinova u životnom vijeku isporučenih goriva i energije (NN 57/17) i propisima koji su na snazi u vrijeme izvršenja ugovora o nabavi derivata.

**2.5. Troškovnik**

Troškovnik čini sastavni dio ovog Poziva na dostavu ponuda.

Ponuditelj je dužan u cjelosti ispuniti stavke na način kako je utvrđeno u Troškovniku, te se na njemu ne smiju mijenjati količine ili opisi navedeni u pojedinim stavkama.

Ponuditelj u Troškovniku ukupnu cijenu ponude bez PDV-a izračunava kao umnožak količine stavke i jedinične cijene stavke.

Ako Ponuditelj ne dostavi Troškovnik ili promijeni tekst/količine navedene u Troškovniku, smatrat će se da je takva ponuda nepotpuna i bit će odbijena.

Cijene stavki u Troškovniku smiju biti iskazane s najviše 2 (dvije) decimale.

**2.6. Mjesto, način i rok isporuke**

Mjesto isporuke robe su benzinske postaje ponuditelja na teritoriju Republike Hrvatske na kojima se mora omogućiti opskrba benzinskim i dizelskim gorivom.

Ponuditelj treba omogućiti opskrbu benzinskim i dizel gorivom na najmanje **dvije** benzinske postaje na području Šibensko-kninske županije najmanje 16 sati tijekom dana, 365 dana u godini te na najmanje 1 benzinskoj postaji na području ostalih županija i u Gradu Zagrebu.

Dinamika isporuke naftnih derivata fco benzinske postaje Ponuditelja: sukcesivno putem bezgotovinskih kartica prema potrebi Naručitelja.

Ugovor o nabavi sklapa se na razdoblje od 12 mjeseci.

**3. OSNOVE ZA ISKLJUČENJE GOSPODARSKOG SUBJEKTA**

**3.1. Plaćene dospjele porezne obveze i obveze mirovinskog i zdravstvenog osiguranja**

Naručitelj će isključiti gospodarskog subjekta iz postupka ove nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

***Naručitelj prihvaća kao preliminaran dokaz potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, ne stariju od dana početka postupka ove nabave (dan objave ovog Poziva na dostavu ponuda).***

**4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)**

**4.1. Sposobnost za obavljanje profesionalne djelatnosti**

Svaki ponuditelj i član zajednice ponuditelja mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod, odnosno izjava, može se dostaviti u neovjerenoj preslici i **ne smije biti starije od dana početka postupka ove nabave (dan objave ovog Poziva na dostavu ponuda).**

**4.2. Tehnička i stručna sposobnost**

**4.2.1. Izjava o sukladnosti**

Ponuditelj u ponudi mora dostaviti Izjave o sukladnosti izdane od proizvođača i/ili uvoznika koje se izdaju na temelju izvještaja o ispitivanju tekućeg naftnog goriva obavljenog u akreditiranom laboratoriju prema zahtjevu norme HRN EN ISO /IEC 17025 za svaku vrstu tekućeg naftnog goriva koje gospodarski subjekt nudi.

Izjava o sukladnosti koja se izdaje na temelju izvještaja o ispitivanju tekućeg naftnog goriva izdanog u inozemstvu, može se izdati ukoliko je uz izvještaj priložena potvrda o provjeri tog izvještaja od strane pravne osobe akreditirane prema zahtjevu norme HRN EN ISO/IEC 17020, A vrste.

Izjavom o sukladnosti Ponuditelj daje pisano jamstvo da tekuća naftna goriva koja nudi u ovom predmetu nabave odgovaraju graničnim vrijednostima sastavnica i značajki kakvoće tekućih naftnih goriva propisanih u Uredbi o kvaliteti tekućih naftnih goriva i načinu praćenja i izvješćivanja, te metodologiji izračuna emisija stakleničkih plinova u životnom vijeku isporučenih goriva i energije (NN 57/17).

**4.2.2. Popis benzinskih postaja**

Ponuditelj mora dokazati da raspolaže mrežom benzinskih postaja kojima može omogućiti opskrbu benzinskim i dizelskim gorivom na najmanje **dvije** benzinske postaje na području Šibensko-kninske županije najmanje 16 sati tijekom dana, 365 dana u godini te na najmanje 1 benzinskoj postaji na području ostalih županija i u Gradu Zagrebu.

Dokaz se podnosi u obliku popisa mjesta u kojima Ponuditelj raspolaže benzinskom postajom.

**5. PODACI O PONUDI**

**5.1. Oblik, sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva ne smije se mijenjati i nadopunjavati. Ponuda se izrađuje na način da čini cjelinu te se uvezuje na način da se onemogući naknadno vađenje ili umetanje listova. Ako zbog opsega ili drugih objektivnih okolnosti ponuda ne može biti izrađena da čini cjelinu onda se izrađuje u dva ili više dijelova. Ako je ponuda izrađena od više dijelova, svaki dio se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude.

Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda mora sadržavati:

1. Popunjen Ponudbeni list,

2. Popunjen Troškovnik,

3. Traženi dokazi iz točke 3.,

4. Traženi dokazi iz točke 4.,

5. Ostalo traženo ovim Pozivom na dostavu ponuda.

**5.2. Način dostave**

Ponuditelj može svoju ponudu dostaviti poštom i/ili neposrednom predajom u pisarnicu.

Ponuda se u zatvorenoj omotnici dostavlja na adresu:

**Grad Drniš, Trg kralja Tomislava 1, 22 320 Drniš.**

Na omotnici mora biti naznačeno:

* naziv i adresa naručitelja,
* naziv i adresa ponuditelja,
* naziv predmeta nabave
* evidencijski broj nabave,
* naznaka „NE OTVARAJ“.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

**5.3. Dopustivost alternativnih ponuda**

Alternativne ponude nisu dopuštene.

**5.4. Način određivanja cijene ponude**

Ponuditelj dostavlja ponudu s cijenom u kunama. Cijena ponude piše se brojkama te se izražava za cjelokupni predmet nabave.

U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno.

Cijena ponude je promjenjiva. Cijena se određuje sukladno Zakonu o tržištu nafte i naftnih derivata ( NN 19/14, 73/17, 69/19).

Ukupnu cijenu ponude čini ponuda s porezom na dodanu vrijednost (PDV).

U cijenu ponude između ostalog mora biti uključeno:

* izdavanje bezgotovinskih kartica za kupnju naftnih derivata na benzinskim postajama Ponuditelja,
* zamjena bezgotovinskih kartica iz bilo kojeg razloga (uništena, ukradena, izgubljena itd.)
* distribucija bezgotovinskih kartica u poslovne prostore Naručitelja.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa poreza na dodanu vrijednost ostavlja se prazno.

**Ponuditelj upisuje jediničnu cijenu goriva važeću na dan objave poziva na dostavu ponuda.**

**5.5. Valuta ponude**

Ponuditelj izražava cijenu ponude u kunama.

**5.6. Kriterij odabira ponude**

Kriterij za odabir ponude je ekonomski najpovoljnija ponuda, tj. relevantni ponder cijene je 100% (najniža cijena valjane ponude).

**5.7. Jezik i pismo na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

**5.8. Rok valjanosti ponude**

Rok valjanosti ponude **ne smije** biti kraći od **60 dana** od dana otvaranja ponuda.

**6. OSTALE ODREDBE**

**6.1. Odredbe koje se odnose na zajednicu gospodarskih subjekata**

Ukoliko se radi o podnošenju zajedničke ponude, obvezno se u ponudi navodi da se radi o Zajednici ponuditelja, koji između sebe biraju nositelja zajedničke ponude. Nositelj zajedničke ponude ovlašten je komunicirati s Naručiteljem, potpisuje ponudu. Ponuda Zajednice ponuditelja obvezno sadrži oznaku da se radi o ponudi zajednice ponuditelja, te mora biti navedeno koji dio ugovora (predmet, količina, vrijednost, postotni dio) izvršava pojedini član. Za svakog člana navodi se : naziv, sjedište, adresa, OIB, žiro račun (IBAN), navod da li je u sustavu PDV-a. Odgovornost ponuditelja je solidarna.

**6.2. Odredbe koje se odnose na podugovaratelje**

Ukoliko ponuditelj namjerava dio ugovora dati podizvođačima tada uz ponudu navodi slijedeće podatke:

* naziv ili tvrtku i sjedište, OIB, broj računa
* predmet ili količina, vrijednost podugovora i postotni dio ugovora koji se daje u podugovor.

Sudjelovanje podizvoditelja ne utječe na odgovornost odabranog ponuditelja za izvršenje ugovora.

Tijekom izvršenja ugovora ponuditelj može od Naručitelja zahtijevati:

* promjenu Podizvoditelja za onaj dio ugovora koji je prethodno dao u podizvođenje
* preuzimanje izvođenja dijela ugovora koji je dao u podugovor
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi bez poreza na dodanu vrijednost neovisno o tome je li prethodno dao dio ugovora o nabavi u podizvođenje ili ne.
* Uz zahtjev za promjenu podizvoditelja te uvođenje novog, odabrani ponuditelj mora dostaviti podatke iz točke 6.2. kao i važeće dokumente kojima dokazuje da novi podizvoditelj ispunjava uvjete za podizvoditelja koji su navedeni u točki tehničke i stručne sposobnosti.

**6.3. Vrsta sredstvo i uvjeti jamstva**

Neovisno o vrsti traženog jamstva, odabrani ponuditelj može uplatiti novčani polog u traženom iznosu. Polog se u odgovarajućem iznosu uplaćuje na žiro račun Grada Drniša IBAN: HR67 23900011809500006, model: HR 68, poziv na broj: 7242-OIB uplatitelja, svrha plaćanja: jamstvo za uredno ispunjenje ugovora.

**6.3.1. Jamstvo za uredno ispunjenje ugovora**

Odabrani ponuditelj je obvezan prilikom sklapanja ugovora, a najkasnije 10 (deset) dana od dana potpisivanja ugovora naručitelju dostaviti jamstvo za uredno ispunjenje ugovora na iznos od 10% (deset posto) ukupne vrijednosti ugovora bez PDV-a.

Jamstvo se dostavlja u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 125/14, 82/17).

Ako se radi o zajednici ponuditelja, jamstvo može dostaviti bilo koji član zajednice ponuditelja u cjelosti ili parcijalno s drugim članom, ali pod uvjetom da jamstvo za uredno ispunjenje ugovora u bilo kojem slučaju treba iznositi 10% (deset posto) ukupne vrijednosti ugovora bez PDV-a.

Neiskorišteno jamstvo za uredno ispunjenje ugovora, vratit će se odabranom ponuditelju.

**6.4. Datum, vrijeme i mjesto otvaranja ponuda**

Ponude se dostavljaju na adresu Naručitelja, zaključno **do 17. svibnja 2021. godine do 12:00 sati.**

Do navedenog roka za dostavu ponude, ponuda mora biti dostavljena i zaprimljena u pisarnicu Naručitelja bez obzira na način dostave. Ponuditelj odabire način dostave ponude i sam snosi rizik eventualnog gubitka odnosno nepravovremene dostave ponude.

Ponude koje nisu stigle u navedenom roku neće se otvarati i vratit će se ponuditelju neotvorene.

Otvaranje ponuda **nije** javno.

**6.5. Rok za donošenje odluke o odabiru**

Rok za donošenje odluke o odabiru ili odluke o poništenju je maksimalno 20 dana od dana isteka roka za dostavu ponuda.

**6.6. Rok, način i uvjeti plaćanja**

Ponuditelj mora omogućiti bezgotovinski način plaćanja na svim benzinskim postajama (putem kartice ili bilo kojim drugim bezgotovinskim sredstvom).

Naručitelj će plaćanja obavljati mjesečno, u roku od 30 (trideset) dana od dana zaprimanja e-računa po izvršenoj isporuci robe u prethodnom mjesecu, doznakom na IBAN Ponuditelja.

Svaki račun mora sadržavati specifikaciju po vrstama goriva i po cijenama koje su se primjenjivale u vrijeme isporuke goriva.

Predujam je isključen kao i traženje sredstava osiguranja plaćanja.

**6.7. Posebne odredbe**

Na ovaj postupak ne primjenjuje se Zakon o javnoj nabavi (ZJN 2016).

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**Prilog 1**

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **R.br.** | **Vrsta goriva** | **Jedinica mjere** | **Okvirne količine** | **JEDINIČNA PRODAJNA CIJENA (bez PDV-a)** | **Ukupno (kuna)** |
| **Najviša prodajna cijena** | **Popust****(%)** | **Popust u kunama** | **Ponuđena jedinična cijena** |
| 1 | 2 | 3 | 4 | 5 | 6 | 7 | 8(5-7) | 9(4\*8) |
| **1.** | **EURODIESEL BS** | litra | 4.000 |  |  |  |  |  |
| **2.** | **EUROSUPER BS** | litra | 1.000 |  |  |  |  |  |
| **3.** | Ukupno (bez PDV-a) |  |  |
| **4.** | PDV |  |  |
| **5.** | Ukupno (s PDV-om) |  |  |

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelja)

*Napomena:*

* *„Popust“ (6) je nepromjenjiv za cijelo vrijeme trajanja ugovora*
* *Ako Ponuditelj ne nudi popust, u stupac „Popust“ (6) i „Popust u kunama“ (7) upisat će 0 (nula) i time će se Troškovnik smatrati uredno popunjen*

**Prilog 2**

**Naručitelj:** GRAD DRNIŠ, Trg kralja Tomislava 1, 22 320 Drniš, OIB: 38309740312

**Predmet nabave:** *JN 27/21****-****Nabava goriva za službena vozila Gradske uprave Grada Drniša*

|  |  |  |
| --- | --- | --- |
| Zajednica gospodarskih subjekata (zaokružiti)  | DA  | NE  |
| Naziv i sjedište ponuditelja/zajednice ponuditelja(ako se radi o zajednici ponuditelja prilaže se Dodatak ponudbenom listu 1.a) |   |
| OIB/nacionalni identifikacijski broj  |   | IBAN  |   |
| Gospodarski subjekt u sustavu PDV-a (zaokružiti)  | DA  | NE  |
| Adresa  |   |
| Telefon  |   | Telefaks  |   |
| E-mail  |   |
| Sudjelovanje podugovaratelja (zaokružiti) - (ako je odgovor DA, prilaže se Dodatak ponudbenom listu 1.b)  | DA  | NE  |
| Ime, prezime i funkcija odgovorne/ih osobe/a za potpisivanje ugovora  |   |
| Ime, prezime i funkcija osobe za kontakt  |   |
| Dio predmeta nabave koji će izvršavati nositelj ponude zajednice ponuditelja (predmet, količina, vrijednost i postotni dio) - ispunjava se u slučaju postojanja zajednice  |   |
| **Broj ponude:**  |   |
| **Datum ponude:**  |   |
| **Cijena ponude bez PDV-a:**  |  |
| **Iznos PDV-a:**  |  |
| **Cijena ponude s PDV-om:**  |  |
| **Rok valjanosti ponude**  |  |
|   | Svojim potpisom potvrđujemo da smo proučili i razumjeli Poziv za dostavu ponude i sve uvjete ovog postupka nabave te da dajemo ponudu u skladu s odredbama ovog Poziva.  |

 ZA PONUDITELJA:

 M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto i datum) (potpis ovlaštene osobe)

**Dodatak Ponudbenom listu 1.a u slučaju zajednice ponuditelja**

**Naručitelj:** GRAD DRNIŠ, Trg kralja Tomislava 1, 22 320 Drniš, OIB: 38309740312

**Predmet nabave:** *JN 27/21-Nabava goriva za službena vozila Gradske uprave Grada Drniša*

|  |  |
| --- | --- |
| Naziv i sjedište člana zajednice ponuditelja |   |
| OIB/nacionalni identifikacijski broj  |   | IBAN  |   |
| Gospodarski subjekt u sustavu PDV-a (zaokružiti)  | DA  | NE  |
| Adresa  |   |
| Telefon  |   | Telefaks  |   |
| E-mail  |   |
| Ime, prezime i funkcija odgovorne/ih osobe/a za potpisivanje ugovora  |   |
| Ime, prezime i funkcija osobe za kontakt  |   |
| Dio predmeta nabave koji će izvršavati član zajednice ponuditelja (predmet, količina, vrijednost i postotni dio)  |   |

ZA PONUDITELJA:

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

U\_\_\_\_\_\_\_\_\_dana\_\_\_\_\_\_\_\_\_2021.

**Dodatak Ponudbenom listu 1.b u slučaju podugovaratelja**

**Naručitelj:** GRAD DRNIŠ, Trg kralja Tomislava 1, 22 320 Drniš, OIB: 38309740312

**Predmet nabave:** *JN 27/21-Nabava goriva za službena vozila Gradske uprave Grada Drniša*

|  |  |
| --- | --- |
| Naziv i sjedište podugovaratelja |   |
| OIB/nacionalni identifikacijski broj  |   | IBAN  |   |
| Gospodarski subjekt u sustavu PDV-a (zaokružiti)  | DA  | NE  |
| Adresa  |   |
| Telefon  |   | Telefaks  |   |
| E-mail  |   |
| Ime, prezime i funkcija osobe za kontakt  |   |
| Dio predmeta nabave koji će izvršavati podugovaratelj (predmet, količina, vrijednost i postotni dio)  |   |

ZA PONUDITELJA:

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

U\_\_\_\_\_\_\_\_\_dana\_\_\_\_\_\_\_\_\_2021.